Elizad Sharifuddin

Siti Elizad Mohd Sharifuddin (lahir 25 Mei 1984) ialah seorang pelakon, pengacara dan penyampai radio wanita Malaysia.Dunia baharu Siti Elizad Kosmo!. 7 Mei 2016.Impak pesona Siti Elizad Kosmo!. 5 Oktober 2016. Beliau memulakan kerjaya lakonannya sebagai pelakon kanak-kanak sejak 1994.Zul Husni Abdul Hamid, "Elizad semakin selesa di lokasi", Berita Harian, 28 Disember 2003.
Beliau diperkenalkan menerusi filem arahan Bade Hj. Azmi, Berlari Ke Langit sebagai watak utama.

Selain itu, nama beliau kembali melonjak naik  menerusi drama rantaian slot Akasia di TV3 iaitu drama Teman Lelaki Upahan dengan memegang watak sebagai Kyra Lydia. Antara drama terkenal beliau ialah Lambaian Ramadan, Sikolot Suamiku, Syurga Yang Kedua, Aku Yang Kau Tinggalkan dan Mentua.

Beliau menjadi penyampai radio wanita di Sinar. FM pada tahun 2019 hingga 2023 untuk segmen Duo Sinar bersama Hefny Sahad dan juga segmen pagi iaitu Pagi Di Sinar bersama Jep Sepahtu, Rahim R2 dan Angah.

Kemunculannya pada era 1990an sezaman dengan Bell Ngasri, Anne Ngasri, Zul Huzaimy, Shaheizy Sam, Zizie Ezette, Lisa Surihani dan Liyana Jasmay serta pelakon lain yang mula aktif sejak 1990an.

Kehidupan awal
Beliau lebih mesra dengan panggilan Ejad dilahirkan pada 25 Mei 1984 di Kuala Lumpur dan merupakan anak ke empat daripada lima beradik kepada pasangan Mohd Sharifuddin Baharuddin (lahir 1947) dan Nazariah Mohd Salleh (1951–2013), beliau merupakan anak perempuan tunggal dalam keluarganya dan juga berkelulusan Sijil Pelajaran Malaysia (SPM).

Kerjaya
Beliau memulakan kerjaya lakonan pada 1994 ketika berusia 10 tahun sebagai pelakon kanak-kanak di TV Pendidikan milik Bahagian Teknologi Pendidikan, Kementerian Pendidikan Malaysia. Bagaimanapun, beliau meninggalkan bidang lakonan kerana mahu memberi tumpuan kepada pelajarannya.

Pada tahun 1998, pada usia 14 tahun, beliau pernah menyertai pertandingan Asia Bagus di Singapura. Tidak terhenti di situ, beliau juga turut mencuba nasib dengan menghadiri uji bakat rancangan One in a Million musim ketiga yang bersiaran pada 2008.Siti Elizad cuba tunai hasrat ibu Zaidi Mohamad. BH Online. 31 Mac 2016.

Selepas tamat Tingkatan 5, Beliau kembali aktif pada 2002 dengan bergiat aktif sebagai model dan pernah menyertai Puteri Era Felisa dan dinobatkan sebagai pemenang tempat ketiga. Pada tahun 2004, beliau membintangi filem sulungnya, Berlari Ke Langit arahan Bade Hj. Azmi, lakonan Datuk Rosyam Nor, Fasha Sandha dan Hasnul Rahmat, dalam filem ini, beliau memegang watak sebagai Zulhijjah. Seterusnya, pada 2005, beliau membintangi dua filem — Gangster arahan Bade Hj. Azmi dan Rock arahan Mamat Khalid.

Beliau kemudian berehat dari bidang hiburan selama tujuh tahun dari tahun 2006 sehingga 2013 kerana menjaga ibu Allahyarhamah Nazariah Mohd Salleh yang kurang sihat, sehinggalah ibunya meninggal dunia, sebelum kembali aktif.Siti Elizad rindu rendang arwah ibu.

Beliau menjadi teraju utama drama adaptasi daripada novel 2014 bertajuk Teman Lelaki Upahan karya Azura Rasiddin untuk Slot Akasia TV3, di mana beliau memegang watak sebagai Kyra Lydia. Beliau bergandingan bersama pelakon Ungku Ismail Aziz, seterusnya beliau muncul dalam supertelefilem Travelling Beruang yang turut mewujudkan kempen kesedaran kanser dengan nama sama, yang mana setiap dana yang dikumpul disalurkan ke Majlis Kanser Nasional (MAKNA).Telefilem Travelling Beruang jadi kempen kanser Berita Harian. 14 Jun 2015.

Selepas Teman Lelaki Upahan, beliau muncul dalam dua lagi siri drama lakonannya, Dia Isteri Luar Biasa dan Aku Pilih Kamu serta filem Coverina bersama Pekin Ibrahim. Elizad sekali lagi bergandingan bersama Ungku Ismail dalam telefilem Jubah Untuk Airin yang mengisi slot drama Panggung Seri pada 16 Julai, jam 9.30 malam di TV1.Telemovie JUBAH UNTUK AIRIN Satukan Siti Elizad & Ungku Ismail Budiey. Sensasi Selebriti. 4 Julai 2016. Dalam telefilem arahan Mohd Al-Bakari Harith terbitan Ardwerk Production Sdn Bhd ini berkisarkan tentang konflik dan kekeliruan yang melanda Airin dalam mengharungi kehidupan yang turut dibintangi oleh Uqasha Senrose, Ammar Titan dan Mubarak Majid.

Beliau juga berbakat dalam bidang muzik apabila menyertai rancangan realiti TV Gempak Superstar yang bersiaran di Astro Ria. Beliau dinobatkan sebagai juara sekaligus menerima wang tunai RM100,000 beserta trofi sumbangan Astro.Elizad Juara Gempak Superstar Astro Gempak. 16 Mei 2016.Tidak harap trofi Amirah Amali Syafaat. Utusan Malaysia. 2 Oktober 2016. Ibunya sendiri, Allahyarhamah Nazariah, ketika hayatnya pernah menyatakan impian beliau untuk melihat Elizad mencipta nama dalam bidang seni suara.

Pada tahun 2016, beliau muncul dalam drama Lambaian Ramadan bersempena bulan Ramadan, seterusnya berlakon bersama Amar Baharin dalam siri drama Si Kolot Suamiku di Astro Ria. Dalam drama yang diadaptasi daripada novel dengan judul sama karya Fazlyn Ridz, Elizad memegang watak sebagai Tengku Nur Edrina, seorang anak yang degil dan mempunyai ego yang tinggi kerana ayahnya berketurunan raja dan emaknya dilahirkan di kalangan bangsawan. Bagaimanapun, lakonan mesra antara Elizad dan Amar didalam drama itu telah mengundang rasa kurang senang sesetengah penonton kerana status Elizad sebagai isteri orang.Siti Elizad mohon maaf lakonan mesra bersama Amar Baharin Feride Hikmet Atak. BH Online. 7 September 2016.

Pada tahun 2019, Beliau muncul dalam drama Slot Widuri RTM, Aku Yang Kau Tinggalkan yang mana beliau membawakan watak Nia Athirah, berpasangan sekali lagi bersama Ungku Ismail Aziz yang memegang watak Zaril Ikhwan. Drama ini turut dikatakan hangat, seterusnya dicalonkan dalam kategori Drama Rantaian Terbaik di Anugerah Skrin 2019.

Sejak 15 Julai 2019 hingga 24 November 2023, beliau adalah salah seorang penyampai radio wanita di radio Sinar FM. Beliau kemudian berehat seketika dari bidang lakonan bagi menumpukan fokusnya terhadap kerjaya penyampai radio. Namun, selepas menghentikan langkahnya sebagai penyampai radio, Elizad kembali ke pangkal minatnya iaitu dunia lakonan menerusi drama TV3 di Slot Lestary bertajuk Mentua bersama Fauziah Ahmad Daud dan Syarul Ezani.

Gempak Superstar

Persembahan
Sepanjang persembahannya di Gempak Superstar, Elizad Sharifuddin menyanyikan lagu:

 Minggu 1: "Tiada Lagi" nyanyian asal Mayang Sari
 Minggu 2: "Ku Bahagia" nyanyian asal Melly Goeslaw
 Minggu 3: "Pengemis Cinta" nyanyian asal Ella 
 Minggu 4: "I'ris" nyanyian asal Awie dan "Cintaku 100%" nyanyian asal Mas Idayu 
 Minggu 5: "Gerimis Mengundang" nyanyian asal Slam (duet bersama Ronnie Hussein)
 Minggu 6: "Makhluk Tuhan Paling Sexy" nyanyian asal Mulan Jameela dan "Ketulusan Hati" nyanyian asal Anuar Zain

Carta penyingkiran
 Minggu: 1 (10/Apr) 2 (17/Apr) 3 (24/Apr) 4 (1/Mei) Separuh Akhir (8/Mei) Akhir (15/Mei) Kedudukan Peserta Keputusan 1 Elizad Sharifuddin Kekal Pertama ke-2  ke-2 ke-3 (3 Tercorot) Juara

Kehidupan peribadi
Ibu bapa Elizad mengalami masalah kesihatan. Bapanya, Mohd Sharifuddin Baharuddin menghidap penyakit mata,Siti Elizad guna wang kemenangan ubati penyakit mata bapa mStar. 16 Mei 2016. manakala ibunya, Nazariah Mohd Salleh pula menghidap penyakit Parkinson dan meninggal dunia pada Januari 2013. Elizad merupakan anak saudara pelakon Asmahani Hussein.

Elizad berkahwin pada 11 Januari 2015 dengan sekali lafaz. Majlis perkahwinan beliau berlangsung secara tertutup dengan dihadiri ahli keluarga terdekat sahaja.Elizad dah bergelar isteri Harian Metro. 7 April 2015.Shamsul penyelamat Elizad Kosmo!. 14 April 2015.

Filemografi

Radiografi

Radio
 Tahun Tajuk Stesen 15 Julai 2019 – 26 Ogos 2022 Duo Sinar Sinar 29 Ogos 2022 – 24 November 2023 Pagi Di Sinar

Diskografi
+Single  Tahun Tajuk lagu Syarikat Rakaman Catatan 2016 "Haiyaya" Paranormal Records OST drama Encik Suami Mat Salih Celup

Anugerah dan pencalonan
 Tahun  Anugerah  Kategori  Karya tercalon Keputusan 2015  Anugerah Bintang Popular Berita Harian ke-29  Pelakon TV Wanita Popular    2016   2017 Anugerah Drama Festival Kuala Lumpur 2017 Aktres Pilihan Lambaian Ramadan  2018 Anugerah Skrin 2018 Pelakon Wanita Terbaik Drama Tulus Cinta  2020 Anugerah Bintang Popular Berita Harian ke-33 Pelakon TV, Pengacara, Penyampai Radio, Artis Versatil & Gandingan Serasi Drama   2021 Asia Contents Awards 2021 Best Short-form / Web Drama Antara Pintu  2023 Anugerah Bintang Popular Berita Harian ke-35 Penyampai Radio Popular   2025 Anugerah Melodi Terhangat 2025 Selebriti Drama Sangat Terhangat   

Rujukan

Pautan luar






Kategori:Kelahiran 1984
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Penyampai radio Malaysia
Kategori:Orang dari Kuala Lumpur
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Pelakon kanak-kanak Malaysia